《再用韵呈斯远》
宋代·赵蕃

与其纷纷评月旦，孰知黄妳寄疲倦。
夫君忽来语不休，政使风吹吹不断。
我归政泊水之南，君往适当溪北岸。
有时浩歌送激烈，却恨中流鹅鸭乱。
看君鹄举且鸿飞，而我孤奔仍鼠窜。
终焉岂有尺布缝，其价可值锦绣段。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。